CELEX: C2007/170/18
Language: da
Date: 2007-07-21 00:00:00
Title: Sag C-228/07: Anmodning om præjudiciel afgørelse indgivet af Verwaltungsgerichtshof (Østrig) den 9. maj 2007 — Jörn Petersen mod Arbeitsmarktservice Niederösterreich

21.7.2007   
            
            
               DA
            
            
               Den Europæiske Unions Tidende
            
            
               C 170/10
            
         Anmodning om præjudiciel afgørelse indgivet af Verwaltungsgerichtshof (Østrig) den 9. maj 2007 — Jörn Petersen mod Arbeitsmarktservice Niederösterreich
   (Sag C-228/07)
   (2007/C 170/18)
   Processprog: tysk
   Den forelæggende ret
   Verwaltungsgerichtshof
   Parter i hovedsagen
   
      Sagsøger: Jörn Petersen
   
      Sagsøgt: Arbeitsmarktservice Niederösterreich
   Præjudicielle spørgsmål
   
               1.
            
            
               Er der tale om en ydelse ved arbejdsløshed i den betydning, hvori udtrykket er anvendt i artikel 4, stk. 1, litra g, i Rådets forordning (EØF) nr. 1408/71 om anvendelse af de sociale sikringsordninger på arbejdstagere, selvstændige erhvervsdrivende og deres familiemedlemmer, der flytter inden for Fællesskabet (1), eller om en ydelse ved invaliditet i den forstand, hvori udtrykket er anvendt i forordningens artikel 4, stk. 1, litra b), i en situation, hvor en kontantydelse fra arbejdsløshedsforsikringen, der udbetales til arbejdsløse, der har ansøgt om tilkendelse af en ydelse i anledning af nedsat arbejdsevne eller erhvervsudygtighed fra den lovpligtige pensions- eller ulykkesforsikring, og denne kontantydelse udbetales som forskud på og senere modregnes i den pågældende ydelse, indtil der træffes afgørelse om deres ansøgning, hvorved betingelserne for arbejdsløshed ganske vist skal foreligge, og optjeningsperioden skal være tilbagelagt, men hvor de øvrige betingelser for udbetaling af arbejdsløshedsdagpenge, nemlig arbejdsdygtighed, arbejdsvillighed og arbejdsberedskab, ikke skal være opfyldt, og som desuden kun udbetales, når det må påregnes, at der tilkendes ydelser fra den lovpligtige pensions- og ulykkesforsikring?
            
         
               2.
            
            
               For det tilfælde, at det første spørgsmål besvares således, at den i spørgsmålet omhandlede ydelse har karakter af en ydelse ved arbejdsløshed i den forstand, hvori udtrykket et anvendt i artikel 4, stk. 1, litra g), i forordning (EØF) nr. 1408/71, spørges: Er artikel 39 EF til hinder for en bestemmelse i national ret, hvorefter kravet på denne ydelse — bortset fra tilfælde, hvor der foreligger særlige omstændigheder, der med rimelighed må tages i betragtning, og som indebærer, at ydelsen efter den arbejdsløses begæring i henhold til særlig tilladelse kan udbetales i op til tre måneder — suspenderes, hvis den arbejdsløse opholder sig i udlandet (i en anden medlemsstat)?
            
         
      (1)  EFT L 149, s. 2.